kardosdrur/scandi-wiki huggingface dataset:
Christen Lund

Christen Lund (født 18. marts 1789 i Ribe, død 25. juni 1845 i København) var en dansk deputeret.

Han var en søn af rådmand og byfoged (senere borgmester) i Ribe samt birkefoged i Riberhus Amt Jacob Jensen Lund og Mette Christine født Thissenius. Han fødtes i Ribe, blev 1806 student fra sin fødebys lærde skole, 1810 juridisk kandidat, 1811 kopist i Universitetsdirektionens sekretariat, samme år kancellist i Generalauditoriatet, 1812 auditør i Hæren, samme år chef for Universitetsdirektionens sekretariat, var fra 1822 til 1831 chef for Rentekammerets danske sekretariat, blev 1822 tillige kommitteret i Rentekammeret og var fra årets begyndelse 1841 2. deputeret sammesteds og chef for Kollegiets 2. sektion. 1844 blev han ekstraordinær assessor i Højesteret.

Fra 1824 var Lund medlem af Brændevinsbrændingskommissionen, fra 1830 medlem af direktionen for Det kgl. Frederiks Hospital og samme år repræsentant i Nationalbanken, 1835-36 formand for repræsentantskabet, fra 1831 direktør for Tontinen af 1792, 1832 medlem af Den bestandige Provideringskommission for København, 1833 af Det kgl. danske Landhusholdningsselskabs Skriftkommission, 1839 af Kommissionen ang. Hovedlandevejene og samme år medlem af direktionen for Den alm. Enkekasse, 1841 af Kommissionen ang. Handelen på Færøerne og Grønland og af Eksamenskommissionen for Landmaalere og Landinspektører samt 1844 medlem af Kommissionen vedr. samtlige Jernbaneanliggender i Danmark og Hertugdømmerne.

Han nød almindelig anerkendelse for den udmærkede duelighed, klarhed, iver og – af og til dog måske for vidt drevne – grundighed, hvormed han behandlede enhver sag, og var desuden, trods de store fordringer, han også stillede til sine medarbejdere, i høj grad skattet af disse som overhovedet af enhver, der kom i nærmere berøring med ham, for sine personlige egenskaber. Han døde ugift.

I 1815 blev han kancelliråd, justitsråd i 1823, etatsråd i 1826 og i 1841 konferensråd. 

Han blev den 1. november 1828 udnævnt til Ridder af Dannebrog og den 28. oktober 1836 Dannebrogsmand.

Kilder 
 
 Christen Lunds biografi i Danske Jurister 1736-1936, s. 86-87.

Personer i Dansk Biografisk Leksikon
Kollegiedeputerede fra Danmark
Danskere i 1700-tallet
Danskere i 1800-tallet
Konferensråder fra Danmark
Auditører fra Danmark
Personer fra Ribe
Riddere af Dannebrog
Højesteretsdommere fra Danmark
Studenter fra Ribe Katedralskole
Emilius Lund

Emilius Lund (født 5. juni 1830 i København, død 7. april 1893 i Stockholm) var en dansk obovirtuos.

Uddannet til obospiller af Christian Schiemann fik han 1857 ansættelse i Hofkapellet i Stockholm og virkede i denne stilling til 1862. Senere var han flere år ansat ved Hofoperaen i Berlin, men optrådte desuden med bifald som solist på koncerter både i København (1862) og i udlandet. I nogen tid levede han i Leipzig, hvor han beskæftigede sig med komposition. Vinteren 1872-73 tilbragte han atter i København. Til sidst nedsatte han sig på ny i Stockholm, hvor han levede som anset lærer og leder af en musikskole og døde 7. april 1893.

Han har skrevet adskillige kompositioner, hvoraf omkring 30 udkom, deriblandt en obokoncert med orkester samt klaver- og sangkompositioner. En smuk koncertouverture af ham blev opført i Tivoli.

21. april 1860 ægtede han i Stockholm den talentfulde sopransangerinde Maximiliana Theodolinda Röske (født i Stockholm 3. juni 1836). Hun fulgte sin mand, da han forlod Stockholm og koncerterede med ham i København og udlandet. Efter hans død flyttede hun til København, hvor hun døde 6. juni 1895.

Kilder 
 

Personer i Dansk Biografisk Leksikon
Oboister fra Danmark
Danskere i 1800-tallet
Personer fra København
Komponister fra Danmark
Kongelige kapelmusici fra Sverige
Emilio Palma

Emilio Marcos Palma (født 7. januar 1978) er en argentiner, der er kendt for at være det første mennesker, der er blevet født på kontinentet Antarktis.

Biografi 
Palma blev født i Fortín Sargento Cabral på forskningsstationen Esperanza, nær spidsen på den Antarktiske halvø, og vejede 3,4 kg ved fødslen. Hans far, kaptajn Jorge Emilio Palma, var chef for den argentinske hærs udsendinge på basen. Ti personer er siden blev født på Antarktisk, men Palmas fødselssted er fortsat det sydligste.

I slutningen af 1977 blev Silvia Morella de Palma, der på dette tidspunkt var syv måneder henne i sin graviditet, fløjet tilbage til forskningsstationen for at færdiggøre sin graviditet. Flyveturen var en del af Argentinas løsning på deres suverænitets tvist over territoriet i Antarktis. Emilio blev automatisk tildelt argentinsk statsborgerskab af regeringen, siden hans forældre begge var argentinske statsborgere, og han blev født i Argentinsk Antarktis. Denne sektor af Antarktisk kræver Argentina suverænnitet over, som en del af landets nationale territorium, selvom dette ikke er internationalt anerkendt, og overlapper med både britisk og chilensk Antarktis.

Han er listet i ''Guinness Rekordbog som værende den første person i historien, der er blevet født på kontinentet.

Andre fødsler på Antarktis 
Hans stedbror, A Bauer, blev også født på Antarktis 12 år senere, da hans forældre var på en 2-årige forskningsmission.

Solveig Gunbjørg Jacobsen fra Norge, der blev født på øen South Georgia den 8. oktober 1913 var den første person, der blev født og opvoksede det antarktiske område (inden for Den antarktiske konvergens). Den første person der blev født i den Antarktiske region var australieren James Kerguelen Robinson, der blev født på Kerguelen den 11. martrs 1859.

Se også 
 Solveig Gunbjørg Jacobsen
 James Kerguelen Robinson

Referencer 

Personer fra Argentina
Antarktis
Gate Tower Building

Gate Tower Building (ゲートタワービル gēto tawā biru) er en kontorbygning på 16 etager, der ligger i Fukushima-kuområdet i Osaka, Japan. Den er kendt for at have en motorvejsrampe til forretningsområdet Umeda, der går tværs igennem bygningen.

Bygningen har 7.956 m2 etagemeter, og den er 71,9 m høj. Den blev indviet i 1992.

Referencer 

Osaka
Bygninger, konstruktioner og anlæg i Japan
Etableret i 1992
Borgervidenskab

Borgervidenskab, medborgerforskning eller citizen science er inddragelse af borgere og frivillige i forskning og forvaltning. Man kan som almindelig borger på frivillig basis hjælpe forskere inden for mange forskellige videnskaber. Deltagere kan f.eks. bidrage med indsamling og analyse af data eller ved at stille tid og ressourcer til rådighed.

Konferencer 
Det første danske Citizen Science Symposium blev afholdt den 7. oktober 2019 på Syddansk Universitet i Odense. Symposiet viste bredden i brugen af citizen science tilgange i Danmark ved at have 10 tematiske sessioner, bl.a. om citizen science inden for undervisning, natur & miljø, sundhedssektoren, klima- og miljøforvaltning og bibliotekssektoren, samt tværfaglige diskussioner om borgerinddragelse, kommunikation, empowerment og digitale platforme.

Eksempler på borgervidenskab 

 The Planet Hunters Next-Generation Transit Search (NGTS)
 Undersøgelser af Australiens Great Barrier Reef.
 iNaturalist global  kortlægning af biodiversitet. 
 Citizen Science Portalen er en dansk hjemmeside med en oversigt over forskningsprojekter, som alle kan deltage i.
Det Store Naturtjek. Indsamling af data om den danske natur.
 Borgervidenskab (temanummer i BioNyt Videnskabens Verden.
 Dansker finder 15 nye arter af biller (blødvinger) i rav
 Dansker finder nye exoplaneter.
 Opdag havet.
 Nature’s Notebook.

Referencer 

Videnskab
Holger Pedersen

Flere personer har navnet Holger Pedersen:

 Holger Pedersen (Gissemand) (1888–1930) – dansk komiker og skuespiller, også kendt som Gissemand
 Holger Pedersen (sprogforsker) (1867–1953) – dansk sprogforsker og rektor for Københavns Universitet
Odintsovo

Odintsovo (, ) er en by i Moskva oblast, Centrale føderale distrikt i Den Russiske Føderation. Byen har  indbyggere. Odintsovo ligger seks kilometer vest for Moskvas bygrænse, nær motorvejen / "Belarus" fra Moskva til den hviderussiske grænse og ved jernbanen Moskva - Minsk - Warszawa.

Referencer

Eksterne henvisninger 

Byer i Moskva oblast
Etableret i 1470
Monte Prado

Monte Prado (eller Prato) er et bjerg i den nordlige del af Appenninerne, beliggende mellem bjergpassene Pradarena og Radici Passet, og har en højde på 2.054 moh.

Geografi 
Monte Prado ligger på grænsen mellem provinserne Reggio Emilia og Lucca. 

Bestigning af bjerget er teknisk let, og der fører godt skiltede veje til toppen.

Naturbeskyttelse 
Bjerget er en del af Nationalpark Appennino Tosco-Emiliano.

Kilder og henvisninger 

Emilia-Romagna
Toscana
Appenninerne
Bjerge i Italien
Marree Man

Marree Man eller Stuart's Giant er en moderne geoglyf, der blev opdaget fra luften den 26. juni 1998. Den forestiller tilsyneladende en indfødt australier, der jager med en boomerang eller en pind. Den ligger på et plateau ved Finnis Springs 60 km vest for byen Marree i det centrale South Australia. Figuren er 4,2 km høj med en omkreds på 28 km. Selvom det er den næststørste geoglyf i verden (efter Sajamalinjerne), så er dens oprindelse et mysterie, idet der ikke findes et eneste vidne, der har set den blive fremstillet. Den fik navnet "Stuart's Giant" efter den opdagelsesrejsende John McDouall Stuart i en fax, der blev sendt anonymt til medierne af de mennesker som man antager har lavet den.

Kort efter opdagelsen blev stedet lukket af South Australias regering efter der blev blev lavet en retssag i juli af Native Title Claimants men i 2010 var det stadig tilladt at flyve henover området.

Eksterne henvisninger 

View in Google Maps: 
Audio Interviews with Brad Thompson, Marree-based pilot: Centenary of Federation - Connecting the Continent

Geoglyffer
South Australia
Auktionslederforeningen

Auktionslederforeningen er en dansk forening og faglig sammenslutning for auktionsledere i Danmark. Den blev grundlagt 3. december 1938 og havde i 2019 Frederik Bruun Rasmussen som formand.

Formænd 
 Jesper Bruun Rasmussen (1988–2016)
 Frederik Bruun Rasmussen (2016–)

Referencer

Eksterne henvisninger 
 Officielt websted

Etableret i 1938
Foreninger fra Danmark
Auktion
Johan Friedrich Heinrich

Johan Friedrich (Frederik) Heinrich (født 1730, død 24. marts 1808 i København) var en dansk læge, handelsmand og godsejer.

Han var fra 1757 til 1769 regimentsfeldskær og hospitalsmedikus på St. Croix samt assisterede ved de kgl. plantager og krigsskibe, blev 1771 kommerceintendant og medlem af regeringsrådet i Dansk Vestindien og det sekrete råd på St. Croix og St. Thomas, blev 1776 justitsråd, 1777 etatsråd, 1779 direktør for den vestindiske og guineiske handel, 1784 konferensråd, 1786 medlem af direktionen for den vestindiske gælds likvidation, 1785 handelskyndig direktør i Det vestindiske Handelsselskab og entlediget 1804 med 1.200 Rd. Heinrich fik rang med generalmajorer i 1789. Fra 1789 til 1799 ejede han herregården Sparresholm.

Han var gift med Birgitte van Lexmond (født 1738, død 10. oktober 1811 i København), datter af den hollandske generalguvernør van Lexmond. Parret havde seks børn, og en datter af dette ægteskab, Frederikke Sophie Heinrich, ægtede baron Henrik Bolten og senere grev Frederik Christopher Trampe. En anden datter, Anna Elisabeth Heinrich (1782-1826), den næstyngste af børneflokken, ægtede grosserer Thomas Ter Broch (Ter-Broch) (1736-1812). Familien boede i året 1787 i Amaliegade matr. 71DD (matr. 131, nr. 36, nedrevet) med en husholdning på ikke færre end 18 personer.

Kilder 
 Kristian Carøe: Den danske Lægestand 1479-1900, I: Læger og Kirurger 1479-1788, København: Gyldendal 1905, s. 57.
 Danske Magazin: indeholdende Bidrag til den danske Histories Oplysning, bind 1-3, 1934, s. 69.
 Omtale i Henrik Boltens opslag i Dansk Biografisk Leksikon, 3. udgave.

Konferensråder fra Danmark
Godsejere fra Danmark
Erhvervsfolk fra Danmark
Danskere i 1700-tallet
Læger fra Danmark
Generalmajorer fra Danmark
Personer fra Dansk Vestindien
Billie Lourd

Billie Catherine Lourd (født 17. juli 1992) er en amerikansk skuespiller, der er kendt for at spille Chanel #3 i tv-serien Scream Queens og Winter Anderson i tv-serien American Horror Story: Cult. Hun har desuden medvirket i spillefilmene Star Wars: The Force Awakens og Star Wars: The Last Jedi. Lourd er datter af skuespilleren Carrie Fisher og talentagenten Bryan Lourd.

Baggrund 
Lourd blev født i Los Angeles som det eneste barn af skuespilleren Carrie Fisher og talentagenten Bryan Lourd. På mødrende side er hun barnebarn til skuespilleren Debbie Reynolds og sangeren Eddie Fisher og niece til Todd Fisher, Joely Fisher og Tricia Leigh Fisher. Hendes gudmor er skuespilleren Meryl Streep. På mødrende side er hun af italiensk, tysk jødisk, russisk jødisk, skotsk-irsk og engelsk oprindelse. Forfatteren Bruce Wagner er Lourds gudfar.

Lourd studerede psykologi på New York University og tog eksamen i 2014.

Karriere 
Lourd spillede Løjtnant Connix i Star Wars: The Force Awakens (2015). I The Ellen DeGeneres Show i 2017 fortalte hu, at hun var gået efter hovedrollen som Rey, der imidlertid gik til Daisy Ridley. Lourd medvirkede også i den efterfølgende film, Star Wars: The Last Jedi.

I februar 2015 blev Lourd castet til Fox' horror-komedie Scream Queens. Lourds figur, en rig og utilfreds pige kendt som Chanel #3 bærer høreværn som en hyldest til Fishers ikoniske frisure med knuder i siden i den originale Star Wars-film. I december 2015 fortalte Lourd om sit første møde med skaberen af Scream Queens, Ryan Murphy:

I december 2015 blev hun en af de medvirkende i den amerikanske biografiske krimi Billionaire Boys Club, hvor hun spiller Kyle Biltmores kæreste Rosanna.

I 2016 vendte Lourd tilbage i anden sæson af Scream Queens. Hun fik desuden rollen som Winter Anderson i den syvende sæson af American Horror Story, der havde premiere 5. september 2017. Her har hun desuden spillet Linda Kasabian, et tidligere medlem af Manson Family-kulten.

Filmografi

Film

Tv-serier

Noter

Eksterne henvisninger 

 

Skuespillere fra USA
Personer fra Los Angeles
Alpe di Succiso

Alpe di Succiso er et bjerg i den nordlige del af Appenninerne, beliggende mellen bjergpassene Cerreto og Lagastrello Passet, og har en højde på 2.017 moh. Det er pyramideformet, gennemskåret af adskillige kløfter. 

Floderne Secchia og Enza, som er bifloder til Po, har deres udspring på Alpe di Succiso. Bjerget ligger i Nationalpark Appennino Tosco-Emiliano.

Kilder og henvisninger 

Emilia-Romagna
Bjerge i Italien
Thomas Wedelsparre

Thomas Wedelsparre (født Bering og Beringschiold 1753, død 25. oktober 1806 i Aalborg) var en dansk officer og godsejer, bror til Ditlev Wedelsparre.

Han var søn af Magnus Bering, som i 1758 fik tysk-romersk adelskab under navnet Beringschiold, og Maren Christine født von Cappelen (1724-1783). Faderen havde i 1780 købt Sparresholm til sønnen, som i 1782 blev sat på statslige ventepenge. I 1783 arvede han og broderen Sortebrødrekloster i Næstved, og i 1784 blev Thomas Wedelsparre eneejer af herregården, da han købte sin broders andel. Begge brødre blev adlet under navnet Wedelsparre den 31. december 1783, antageligvis med en andet navn for at distancere sig fra deres fader, som de angav til myndighederne i samme år, og begge blev også udnævnt til kammerherre. Han nævnes også som generaladjudant.

Thomas Wedelsparre var som sin fader en kendt bondeplager. Han solgte dog Sparresholm igen allerede i 1789 til konferensråd Johan Friedrich Heinrich for 57.200 rigsdaler. I stedet købte han 1789 Borsholmgård, en større bondegård ved Helsingør, af viceadmiral Carl Frederik le Sage de Fontenay, og her boede han til sin død.

Under Englandskrigene indgik han i landeværnet: Den 20. marts 1801 blev Wedelsparre udnævnt til major og kommandør for 5. Bataljon af Det sydsjællandske Landeværnsregiment, som omfattede Sorø, Antvorskov, Ringsted og Korsør Amter. Allerede 15. maj blev han forsat til Det nordsjællandske Landeværnsregiment som kommandør for 2. Bataljon; 12. juni samme år blev han oberstløjtnant, den 13. april 1804 oberst og chef for Det nordjydske Regiment. Om sommeren 1805 flyttede han til Aalborg, hvor han døde et års tid efter.

Han ægtede i 1781 Louise Sofie komtesse Wedel Jarlsberg, hvis slægts navn han lod sig inspirere af ved adlingen (født 30. maj 1746 på Jarlsberg, død 2. december 1808 i Aalborg), datter af Frederik Christian Otto greve Wedel Jarlsberg og Sophie Riborg Amalie Huitfeldt. En søn døde som spæd, og de efterlod kun en datter, Juliane Marie Wedelsparre (født 18. august 1788, død 11. juli 1843), der for en tid var konventualinde i Vemmetofte Kloster, men som den 16. juni 1809 ægtede godsejer Niels Jespersen Glerup (født 13. september 1783, død 19. oktober 1839) til herregården Vang i Vendsyssel (Sulsted Sogn, Kær Herred) og derved giftede sig ind i en i mere end 200 år udbredt nordjysk herremandsfamilie. Hun efterlod sig syv børn og en talrig efterslægt.

Kilder 
 Joh. Grundtvig: "Magnus Beringskjold", Historisk Tidsskrift, 5. række, 1. bind (1879). Digitaliseret udgave
 Joh. Grundtvig: "Tillæg til Afhandlingen om Magnus Beringskjold", Historisk Tidsskrift, Bind 5. række, 1. bind (1879). Digitaliseret udgave
 Årbog for Historisk samfund for Præstø amt 1978, side 12
 J.P. Trap (H. Weitemeyer): Kongeriget Danmark, 3. Udgave 2. Bind: Frederiksborg, Kjøbenhavns, Holbæk, Sorø og Præstø Amter, København: G.E.C. Gads Forlag 1898, s. 800.

Godsejere fra Danmark
Officerer fra Danmark
Danskere i 1700-tallet
Danskere i 1800-tallet
Kammerherrer fra Danmark
Henri Lazarof

Henri Lazarof (født 12. april 1932 i Sofia, Bulgarien - død 29. december 2013 i Los Angeles, USA) var en jødisk bulgarsk emigreret amerikansk komponist, lærer og professor.

Lazarof studerede privat i sine unge år i Sofia, men tog så til Jerusalem for at studerer komposition hos Paul Ben-Haim, og senere til Rom for at studerer på Accademia di Sanata Cecilia hos Goffredo Petrassi. Emigrerede så til USA hvor han studerede på Brandeis University hos Harold Shapero og Arthur Berger. Han har skrevet 8 symfonier, orkesterværker, kammermusik, 9 strygerkvartetter, balletmusik etc. Lazarof komponerede moderne tonekunst. Han underviste på forskellige musikkonservatorier gennem tiden i USA, hvor han var bosat til sin død.

Udvalgte værker 

 Symfoni nr. 1 (1978) - for orkester
 Symfoni nr. 2 (1992) - for orkester
 Symfoni nr. 3 "Koral" (1994) - for alt, basbaryton, blandet kor og orkester
 Symfoni nr. 4 "I fejring" (1996) - for blandet kor og orkester
 Symfoni nr. 5 (1998) - for baryton, blandet kor og orkester
 Symfoni nr. 6 "Sorgens vinde" (2000) - for orkester
 Symfoni nr. 7 (2000) - for orkester
 Kammersymfoni (1977) - for kammerorkester
 Sinfonietta (1982) - for orkester

 "Malerier" (?) - for klaver og orkester

Kilde 
 Om Henri Lazarof på www.musicweb-international.com 

Komponister fra USA
Komponister fra Bulgarien
Lærere
Professorer
Personer fra Sofia
Ditlev Wedelsparre

Ditlev Wedelsparre (født Bering og Beringschiold 27. november 1749, død 25. marts 1812) var en dansk godsejer, bror til Thomas Wedelsparre.

Han var søn af Magnus Bering, som i 1758 fik tysk-romersk adelskab under navnet Beringschiold, og Maren Christine født von Cappelen (1724-1783). I 1783 arvede han og broderen Sortebrødrekloster i Næstved, men i 1784 solgte Detlev Wedelsparre sin andel af herregården til sin broder. Begge brødre blev adlet under navnet Wedelsparre den 31. december 1783, antageligvis med en andet navn for at distancere sig fra deres fader, som de angav til myndighederne i samme år, og begge blev også udnævnt til kammerherre. Hvor Sparresholm blev erhvervet til hans yngre bror, overtog han selv i 1783 Rønnebæksholm, som han i 1798 solgte til grev Joachim Moltke.

Han boede fra 1801 til 1810 i ejendommen Axeltorv 5 i Næstved, hvor han ifølge kilderne "nyder årlig 10.000 rigsdaler. betalt fra hoffet, med hustru, datter og 5 tjenestefolk". Han ægtede i 1776 Christine Elisabeth Poulsen (født 18. september 1749, død 12. maj 1808). En af parrets døtre blev gift med Andreas Charles Teilman.

Kilder 
 Joh. Grundtvig: "Magnus Beringskjold", Historisk Tidsskrift, 5. række, 1. bind (1879). Digitaliseret udgave 
 Joh. Grundtvig: "Tillæg til Afhandlingen om Magnus Beringskjold", Historisk Tidsskrift, Bind 5. række, 1. bind (1879). Digitaliseret udgave 
 Andreas Charles Teilmans biografi i Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 Huse i Næstved: Axeltorv 5 

Godsejere fra Danmark
Danskere i 1700-tallet
Danskere i 1800-tallet
Kammerherrer fra Danmark
Bielefeldkomplottet

Bielefeldkomplottet (tysk: Bielefeldverschwörung eller Bielefeld-Verschwörung) er en satire på konspirationsteorier, der stammer fra 1993 på et tysk Usenet, som påstår at byen Bielefeld i Tyskland ikke eksisterer, men i stedet er et produkt af propaganda fra forskellige kanter. Det var oprindeligt et internetfænomen, men komplottet er siden blevte repræsenteret i byens marketing, og den er blevet referet til af Angela Merkel.

Referencer 

Konspirationsteorier
Bielefeld
Hoax
Internetfænomener
H.C. Koefoed

Hans Christian Koefoed (16. juli 1849 på Soldatergaarden, Bornholm, død 5. november 1921 på Skt. Hans Hospital ved Roskilde) var en dansk maler. 

Koefoed uddannede sig fra 1869 til figurmaler i København. Han var påvirket af Frederik Vermehrens og Carl Blochs figurstil og kolorit. Koefoed hørte til kredsen omkring Laurits Tuxen, men fik ikke lejlighed til i 1870erne at uddanne sig i udlandet som flere af kammeraterne. Det moderne gennembrud var allerede en kendsgerning, da Koefoed nogle år senere søgte Bonnats skole, og han formåede ikke som sine jævnaldrende at befri sig for traditionens udtryksform. Koefoed malede siden portrætter og landskaber på Bornholm, ved Lynæs og på Nivåegnen.

Eksterne henvisninger 
 

Malere fra Danmark
Kontroversteologi

Kontroversteologi er systematisk fremstillede forskelle mellem forskellige konfessioner. Betegnelsen bruges især om de stridigheder der i 1500-tallet fulgte i kølvandet på Reformationen og Tridentinerkoncilet der indledte Modreformationen.

Jesuitten, kardinal Roberto Bellarmino (1542-1621) var 1576 blevet professor i kontroversteologi i Rom.. Han forfattede et værk i flere bind Disputationes de controversiis Christianae fidei adversus hujus temporis haereticos som fik betydning fordi han her systematiserede de hidtidige synspunkter i stridighederne mellem katolikker og protestanter.

Da man i Danmark i 1620'erne havde opdaget fornyet katolsk mission, fik
Jesper Brochmand til opgave at gå ind i polemikken ved at holde årlige forelæsinger så 'den akademiske ungdom bedre kunne oplyses om alle kontroverspunkter. Han udgav også værker om dogmer, især rettet mod Bellarminos arbejder.'

Siden begyndelsen af 1900-tallet med Verdensmissionskonferencen i 1910 foregår diskussionen mellem konkurrerende konfessioner under overskriften 'økumenisk dialog'.

Se også 
 Økumeni − Konfessionskundskab − Polemik
 Om konfessionskundskabens baggrund i kontroverteologi
 Irenik, 'fredsvidenskab'

Noter

Eksterne henvisninger 
 "Kontroversteologi" af Flemming Fleinert-Jensen hos Den Store Danske, DSD
  Liste med 'kontroversteologer'
 Controversial theology

Kristen teologi
Økumeni
Kirkehistorie
New Zealand First

New Zealand First (Māori: Aotearoa Tuatahi), NZ First, er et nationalistisk og populistisk politisk parti I New Zealand. Partiet blev grundlagt 18. juli 1993 af Winston Peters, som er tidligere parlamentsmedlem for New Zealand National Party.

Partiet har siddet i regering med begge de to store partier I New Zealand: først med National Party fra 1996 til 1998, senere med Labour fra 2005 til 2008 og igen fra 2017 til 2020. Partiets nuværende leder er Winston Peters.

Ved valget i 2020 tabte partiet sin repræsentation i New Zealands parlament, Repræsentanternes hus.

First